**Obec Závada, 991 21 Závada č.54, IČO:00319708**

Obecné zastupiteľstvo v  Z Á V A D E v súlade s ust. § 8 zák. SNR č. 369/1990 Zb. o obecnom zriadení v znení neskorších predpisov a na základe ustanovenia § 15 Organizačného poriadku Obecného úradu v Závade  schváleného dňa 21.06.2002   v y d á v a     tieto

**Interná smernica č. 8**

* + - 1. Z á s a d y

*na ochranu majetku obce*

*v podmienkach samosprávy obce Z Á V A D A.*

1. Prvá časť
	* 1. § 1
		2. Úvodné ustanovenia

(1)    Zásady upravujú základné vzťahy a povinnosti zamestnancov a jednotlivých pracovísk pri ochrane majetku obce Závada .

(2)    Ochrana sa musí zabezpečovať prostredníctvom organizačných zložiek na všetkých stupňoch riadenia.

(3)    Každý zamestnanec obce, starosta a poslanci obecného zastupiteľstva sú povinní ochraňovať majetok obce pred jeho poškodením, zneužitím, odcudzením a zničením.

Každý z týchto subjektov je zároveň povinný počínať si tak, aby nedochádzalo ku škodám na zdraví osôb, na majetku a k neoprávnenému obohacovaniu na úkor obce Závada .

* + 1. § 2
		2. Základné pojmy

(1)    Pod ochranou majetku sa rozumie súbor opatrení obce na zamedzenie vniknutia nepovolaných osôb do objektov obce Závada rozkrádania a poškodzovania majetku, úniku utajovaných skutočností a vzniku mimoriadnych udalostí.

Za objekt sa považujú samostatné budovy alebo  súhrn budov a priestorov územne ohraničených, ktorých ochrana je zabezpečená, resp. zabezpečovaná z jedného miesta.

(2)    Ochrana majetku v sebe zahŕňa nasledovné druhy:

a)               režimové opatrenia,

b)              mechanické zábranné prostriedky,

c)              zabezpečovaciu techniku,

d)              fyzickú ochranu.

Jednotlivé druhy ochrany uvedené zhora sa v konkrétnej situácii navzájom prelínajú a dopĺňajú, pričom takto vytvárajú systém komplexnej ochrany objektov obce Závada.

1. Druhá časť
2. Druhy ochrany majetku obce
	1. I. Hlava
	2. Režimové opatrenia
		1. § 3
		2. Úvodné ustanovenia

                 Režimové opatrenia v sebe zahŕňajú celý súbor administratívnych a organizačných opatrení na zabezpečenie chránených záujmov a hodnôt obce, najmä:

a)               prevádzkový režim osôb v objektoch obce – patrí sem napr.: kontrola vstupu návštev, cudzích osôb, popr. cudzincov a pod.,

b)              expedičný režim včítane vnášania a vynášania materiálov – patrí sem napr.: uskladňovanie a výdaj materiálov, vynášanie spisov a pod.,

c)              kľúčový režim.

* + 1. § 4
		2. Prevádzkový režim

(1)    Vstup do objektov obce (obecný úrad a pod.) je povolený zamestnancom obce a všetkým osobám, ktoré s obcou prichádzajú do služobného styku.

(2)    Každý zamestnanec obce je povinný po príchode do objektu zapísať svoj príchod a odchod do knihy dochádzky.

Kniha dochádzky je umiestnená v na obecnom úrade, alebo na konkrétnom pracovisku.

(3)    Zamestnanci obce sa môžu zdržiavať mimo pracovnej doby a v sobotu a nedeľu v objektoch obce len na základe povolenia starostu.

Poslanci obecného zastupiteľstva nemajú právo zdržiavať sa v objekte obce bez súhlasu a povolenia starostu obce.

Povolenie môže byť dané jednorazovo alebo na dlhšie obdobie.

* + 1. § 5
		2. Expedičný režim

(1)    Do objektov obce možno prinášať, resp. vnášať len také veci, ktoré sú bezprostredne určené na výkon pracovnej činnosti, resp. s týmto výkonom činnosti aspoň čiastočne súvisia.

(2)    Z objektov obce sa zakazuje vynášať, resp. vyvážať predmety, materiál a iné veci, ktoré patria do vlastníctva obce. Túto povinnosť je potrebné zakotviť do každej pracovnej zmluvy uzatváranej podľa zák. č. 313/2001 Z. z. o verejnej službe v znení neskorších predpisov a zák. č. 311/2001 Z. z. – Zákonník práce v znení neskorších predpisov.

Výnimky z tohto ustanovenia môže dať jedine starosta obce.

(3)    Starosta obce a hlavný kontrolór, príp. riaditeľka ZŠ, MŠ a vedúca ŠJ, sú oprávnení vykonávať náhodnú kontrolu vecí (vynášaných, resp. prinášaných).

* + 1. § 6
		2. Kľúčový režim

(1)    Každý zamestnanec má od svojej pracovne (kancelárie) kľúče.

Kľúče sa vydávajú oproti podpisu.

(2)    Náhradné kľúče od všetkých pracovísk sú uložené  v miestnosti na obecnom úrade

(3)    Náhradné kľúče slúžia výlučne pre potreby obce a vydáva ich poverený zamestnanec.

* 1. II. Hlava
	2. Mechanické zábranné prostriedky
		1. §7
		2. Úvodné ustanovenia

(1)    Mechanické zábranné prostriedky sú základným druhom ochrany objektov obce Závada .

(2)    Pod mechanickými zábrannými prostriedkami rozumieme systém zábran umelo vytvorených, za účelom predchádzania rozkrádania a poškodzovania majetku obce.

Systém zábran zahrňuje najmä:

-           zamrežovanie možných a pravdepodobných vstupov do objektov a ich spoľahlivé zabezpečenie,

-           umiestnenie trezorov, pokladníc a iných miest na ochranu peňažných hotovostí, utajovaných skutočností, a pod.

* + 1. § 8
		2. Zásady používania  mechanických zábranných prostriedkov

(1)    Mechanické zábranné prostriedky je nevyhnutné použiť podľa dôležitosti objektov, resp. miestností (napr. miestnosti vybavené počítačmi, faxom a pod.) a to tak, aby do týchto objektov nemohli vniknúť nežiadúce osoby.

(2)    Zamrežovanie okien treba vykonať tak, aby spĺňalo nielen bezpečnostné podmienky, ale aj estetické hľadiská.

Inštalovanie mreží musí vylučovať ich demontáž z vonkajšej strany.

(3)    Dvere do dôležitých objektov nesmú mať sklennú výplň.

Časti miestností, v ktorých sa manipuluje s peňažnými prostriedkami (pokladňa ) musia byť vhodným spôsobom oddelené od voľne prístupných miest na obecnom úrade.

(4)    Konštrukcia okien a dverí, včítane vstupných dverí do objektov obce, musí zabezpečovať dostatočnú odolnosť proti násilnému otvoreniu.

* + 1. § 9
		2. Obecný úrad

                 Na obecnom úrade musia byť použité nasledovné zábranné prostriedky:

-           trezor v miestnosti pokladne,

-           kvalitné zámky s FAB vložkami, vo všetkých pracovniach úradu,

-           dvojité zabezpečenie zámkom miestnosti skladu a zariadení výpočtovej techniky,

-           uzamykanie hlavného vchodu do budovy v stanovenom čase od 18.00 hod. do 7.30 hod.

Kľúč od hlavného vchodu majú určení zamestnanci obce pracujúci na obecnom úrade.

* 1. III. Hlava
	2. Zabezpečovacia technika
		1. § 10

Zabezpečovacou technikou rozumieme:

-           elektrickú zabezpečovaciu signalizáciu,

-           elektrickú požiarnu signalizáciu.

Systém zabezpečovacej techniky tvorí súbor spínačov, ktoré na vopred určené miesto signalizujú nebezpečnú situáciu (neoprávnené vniknutie, požiar a pod.).

Systém zabezpečovacej techniky musí byť vypracovaný v súčinnosti s ostatnými subjektami, ktoré vykonávajú činnosť v objekte stavby obecného úradu.

* 1. IV. Hlava
	2. Fyzická ochrana
		1. § 11

(1)    Pod fyzickou ochranou rozumieme bezprostredné stráženie objektov,  priestoru fyzickou osobou.

(2)    Pod  fyzickými osobami rozumieme:

-           zamestnancov dočasne poverených ochranou majetku obce,

-           iné osoby, ktorým ochrana majetku obce vyplýva z funkčného zaradenia.

1. Tretia časť
	* 1. Záverečné ustanovenia

§ 12

(1)    Zásady na ochranu majetku obce sú záväzné pre všetkých jeho zamestnancov.

 (2)    Tieto zásady boli schválené Obecným zastupiteľstvom v Závade dňa 14.12.2008

(3)    Zmeny a doplnky týchto zásad schvaľuje Obecné zastupiteľstvo v Závade .

(4)    Tieto zásady nadobúdajú účinnosť dňom 01.01.2009

(5)    Každý zamestnanec pred nástupom do zamestnania musí byť oboznámený s týmito zásadami.

 V Závade, dňa 14.12.2008

...........................................................

Miroslav K A L M ÁR

starosta obce